KOMMISSIONENS BESLUTNING af 17. marts 1995 om tildeling af produktions- og importkvoter for methylbromid, importkvoter for hydrobromfluorcarboner samt forbrugskvoter for hydrochlorfluorcarboner for perioden 1. januar til 31. december 1995 (95/107/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3093/94 af 15. december 1994 om stoffer, der nedbryder ozonlaget (1), og

ud fra følgende betragtninger:

Det fremgår af artikel 7, stk. 1, i forordning (EF) nr. 3093/94, at med forbehold af artikel 4, stk. 8, og medmindre stofferne er bestemt til destruktion ved hjælp af en teknologi, der er godkendt af parterne, eller bestemt til anvendelse som råvarer ved fremstilling af andre kemiske stoffer eller til anvendelse under karantæne eller forud for forsendelse, gælder der kvantitative begrænsninger for overgang til fri omsætning i Fællesskabet af kontrollerede stoffer - i denne beslutning methylbromid, hydrobromfluorcarboner og hydrochlorfluorcarboner - som er importeret fra tredjelande, og at disse begrænsninger kan ændres i overensstemmelse med artikel 7, stk. 3;

en forhøjelse af disse kvantitative restriktioner må ikke føre til et forbrug inden for Fællesskabet af kontrollerede stoffer ud over de kvantitative begrænsninger, der er fastlagt i overensstemmelse med Montreal-protokollen om stoffer, der nedbryder ozonlaget;

den mængde stoffer, der følger af forhøjelse af disse kvantitative begrænsninger, fordeles til ansøgere, som ønsker at importere brugte eller regenererede stoffer eller stoffer, der skal anvendes som råvarer ved fremstilling af andre stoffer, eller stoffer som er bestemt til destruktion ved hjælp af en teknologi, der er godkendt af parterne, og som ikke medfører yderligere skader for miljøet;

overgang til fri omsætning i Fællesskabet af hydrobromfluorcarboner, som er importeret fra lande, der ikke er parter i protokollen, er forbudt fra et år efter ikrafttrædelsen af anden ændring af protokollen i henhold til artikel 8 i nævnte forordning;

Kommissionen skal i henhold til artikel 7, stk. 2, i forordning (EF) nr. 3093/94, efter fremgangsmåden i artikel 16, tildele kvoter til virksomheder, som ansøger om importkvoter;

Kommissionen har offentliggjort en meddelelse til Det Europæiske Fællesskabs importører af kontrollerede stoffer, som nedbryder ozonlaget (2), og har i den forbindelse modtaget ansøgninger om importkvoter;

Kommissionen har offentliggjort en meddelelse til producenter og importører af methylbromid i Det Europæiske Fællesskab (3), hvori de anmodes om at sende Kommissionen nærmere oplysninger om deres hidtidige produktion og import med henblik på at bestemme Fællesskabets forbrug af methylbromid i 1991, 1992 og 1993;

ansøgningerne om produktions- og importkvoter for methylbromid overstiger de samlede kvoter, der er til rådighed i medfør af artikel 7, stk. 2, med 4,0 %;

Kommissionen kan følgelig ikke imødekomme ansøgningerne vedrørende methylbromid fuldt ud og må tildele ansøgerne produktions- og importkvoter, primært under hensyntagen til den potentielle imports miljøvirkninger, ansøgernes individuelle baggrund for import af de pågældende stoffer og de ansøgte mængder;

for methylbromid skal tildelingen af individuelle kvoter til ansøgerne ske ud fra princippet om kontinuitet, lighed og proportionalitet på baggrund af de oplysninger om den hidtidige produktion og import, som kan udledes fra reaktionerne på ovennævnte meddelelse;

for methylbromid tildeles importkvoterne til de primære importører, som Kommissionen anser for at være importører, som handler direkte, ved fakturering, med producenterne uden for Fællesskabet;

for methylbromid skal den fremgangsmåde, hvorved de primære importører modtager importkvoter, tages op til fornyet behandling i 1995 for at konstatere, om de enkelte medlemsstater finder systemet retfærdigt i praksis;

for hydrobromfluorcarboner er der, selv om der ikke er fastsat kvantitative begrænsninger i 1995 for dette stof i artikel 7, stk. 2, i nævnte forordning, alligevel fastsat en kvote for en virksomhed med henblik på kontrol;

for hydrochlorfluorcarboner er der denne gang ikke tildelt forbrugskvoter for ubrugte stoffer, der kan spredes i atmosfæren ved anvendelsen, i overensstemmelse med artikel 4, stk. 8, i nævnte forordning;

import af ubrugte stoffer og stoffer, der kan spredes i atmosfæren ved anvendelsen, kan indebære en større fare for miljøet end import af regenererede eller genvundne stoffer eller af stoffer, der skal anvendes som råstoffer ved fremstilling af andre stoffer;

for hydrochlorfluorcarboner er importkvoter for regenererede og genvundne stoffer ikke omfattet af kvantitative begrænsninger, nogle virksomheders ansøgninger er blevet ændret i nedadgående retning, og importkvoter er givet for 1995 med den forudsætning, at kvoterne i 1996 vil afhænge af, hvor tæt de faktiske importer i 1995 kommer på de kvoter, der blev ansøgt om og tildelt for dette år;

importtilladelser udstedes i overensstemmelse med artikel 6 i nævnte forordning, efter at det er kontrolleret, at importøren opfylder bestemmelserne i artikel 7, 8 og 12;

i forordningens artikel 16 fastsættes det, efter hvilken procedure der kan træffes afgørelse om forordningens anvendelse;

de i denne beslutning fastsatte foranstaltninger er i overensstemmelse med udtalelse fra det i forordningens artikel 16 omhandlede udvalg -

VEDTAGET FØLGENDE BESLUTNING:

Artikel 1

1. Den mængde methylbromid, henhørende under gruppe VI i bilag I til forordning (EF) nr. 3093/94, som må overgå til fri omsætning i Det Europæiske Fællesskab i 1995, og som produceres i Fællesskabet eller importeres fra lande uden for Fællesskabet, er på 11 530 tons vægtet efter ozonnedbrydende potentiale.

2. Den mængde hydrobromfluorcarbon, henhørende under gruppe VII i bilag I til forordning (EF) nr. 3093/94, som må overgå til fri omsætning i Det Europæiske Fællesskab i 1995, og som importeres fra lande uden for Fællesskabet, er på 0,03 tons vægtet efter ozonnedbrydende potentiale.

3. Den mængde hydrochlorfluorcarbon, henhørende under forordning (EF) nr. 3093/94, som må overgå til fri omsætning i Det Europæiske Fællesskab i 1995, og som produceres i Fællesskabet eller importeres fra lande uden for Fællesskabet, er på 7 655 tons vægtet efter ozonnedbrydende potentiale. Når 80 % af denne mængde er markedsført eller anvendt af producenterne og importørerne for deres egen regning, underkastes resten kvoter som beskrevet i artikel 4, stk. 8, i nævnte forordning. Kommissionen tildeler disse forbrugskvoter efter fremgangsmåden i artikel 16 i nævnte forordning.

Artikel 2

1. Den mængde hydrochlorfluorcarbon, henhørende under bilag I til forordning (EF) nr. 3093/94, der som regenereret og genvundent må overgå til fri omsætning i Det Europæiske Fællesskab i 1995, og som importeres fra lande uden for Fællesskabet, er på 814,89 tons vægtet efter ozonnedbrydende potentiale.

2. Den mængde hydrochlorfluorcarbon, henhørende under bilag I til forordning (EF) nr. 3093/94, der må anvendes som råstof, destrueres ved godkendt teknologi eller omfattes af producentoverførsler i Det Europæiske Fællesskab i 1995, og som importeres fra lande uden for Fællesskabet, er på 654,89 tons vægtet efter ozonnedbrydende potentiale.

Artikel 3

For methylbromid, hydrobromfluorcarboner og hydrochlorfluorcarboner tildeles for perioden 1. januar til 31. december 1995 importkvoter som anført i bilag 3 (4).

De virksomheder, som har tilladelse til import af kontrollerede stoffer i overensstemmelse med de i bilag 3 anførte mængder, fremgår af bilag 2.

Artikel 4

Denne beslutning er rettet til de i bilag 2 anførte virksomheder.

Udfærdiget i Bruxelles, den 17. marts 1995.

På Kommissionens vegne

Ritt BJERREGAARD

Medlem af Kommissionen

(1) EFT nr. L 333 af 22. 12. 1994, s. 1.

(2) EFT nr. C 215 af 5. 8. 1994, s. 2.

(3) EFT nr. C 215 af 5. 8. 1994, s. 7.

(4) Bilag 3 offentliggøres ikke, da det indeholder fortrolige oplysninger.

BILAG 1

GRUPPE VI

Importører af methylbromid til anden anvendelse end under karantæne eller forud for forsendelse efter forordning (EF) nr. 3093/94

>TABELPOSITION>

GRUPPE VI

Producent af methylbromid i Det Europæiske Fællesskab til anden anvendelse end under karantæne eller forud for forsendelse, efter forordning (EF) nr. 3093/94

>

TABELPOSITION>

GRUPPE VII

Importør af ubrugte hydrobromfluorcarboner til anden anvendelse end som råstof

>TABELPOSITION>

GRUPPE VIII

Importører af regenererede og genvundne hydrochlorfluorcarboner efter forordning (EF) nr. 3093/94

>TABELPOSITION>

GRUPPE VIII

Importører af ubrugte hydrochlorfluorcarboner efter forordning (EF) nr. 3093/94 til anvendelse som råstof, til destruktion eller til producentoverførsel

>

TABELPOSITION>

BILAG 2

1. ALBEMARLE SA

Monsieur K. Willemen

avenue Louise 523

B-1050 Bruxelles

2. Aldrich Chemical Co. Ltd

Dr C. D. Hewitt

The Old Brickyard

New Road

Gillingham

GB-Dorset SP8 4JL

3. ALFA AGRICULTURAL SUPPLIES SA

M. W. Paissios

13 Tim Filimonos Street

GR-115 21 Athens

4. Bromine & Chemicals Limited

Mr M. Kessler

6 Arlington Street

St James

GB-London SW1A 1RE

5. Cogal SA

Monsieur M. Fuzier

Boulevard Henri Cahn

Gare des marchandises

BP 27

F-94363 Bry-sur-Marne Cedex

6. Dehon Service

Monsieur C. Brian

26, avenue du Petit Parc

F-94683 Vincennes Cedex

7. Elf Atochem

Monsieur M. Verhille

La Défense 10 Cedex 42

F-92091 Paris-La Défense

8. Eurobrom BV

De Heer V. Levy

Postbus 158

NL-2280 AD Rijswijk

9. Friogas SA

Sr. D. J. M. Dehon

Polígono Industrial SEPES

Parcela 10

E-46500 Sagunto

10. Great Lakes Chemical (Europe) Ltd

Mr C. Musson

Ellesmere Port

GB-South Wirral L65 4GD

11. ICI KLEA

Mr A. J. Elphick

PO Box 13

The Heath

Runcorn

GB-Cheshire WA7 4QF

12. National Refrigerants of America Ltd

Mr M. Sweeney

Units A5/A6

Electra Park

Electric Avenue

Witton

GB-Birmingham B6 5SH

13. Orchidis/PCB

M. Y. Merolle

rue Auguste-Perret 11

F-94000 Créteil Cedex

14. Refrigerant Products Limited

N9 Central Park Estate

Westinghouse Road

Trafford Park

GB-Manchester M3 2ER

15. Rhône-Poulenc Chemicals

Mr B. Paul

PO Box 46

St Andrews Road

Avonmouth

GB-Bristol BS11 9YF

16. Sigma-Aldrich Chemie GmbH

Herrn Dr. G. Backes

Geschäftsbereich Fluka Chemie

Messerschmittstr. 17

D-89231 Neu-Ulm

17. Solvay Fluor and Derivates GmbH

Herrn F. Grosskopf

Hans-Bockler-Allee 20

D-30173 Hannover

18. Sotragal Belgium

Monsieur C. Schmid

avenue Carton de Wiart 79

B-1090 Bruxelles

19. Uniechemie BV

De Heer C. J. L. van der Lande

Aruba 21

NL-7332 BJ Apeldoorn

20. United Refrigeration Ltd

Mr J. Sweeney

Units 14/15

Park Street

Aston

GB-Birmingham B6 5SH